Μαρία Άγγελε Μου

Η Μαρία Άγγελε μου (Iσπανικά: Cuidado con el ángel) είναι δραματική, αισθηματική τηλενουβέλα μεξικάνικης παραγωγής του 2008. Αποτελείται από 194 επεισόδια και πρόκειται για την σειρά που καθιέρωσε την μεξικάνα ηθοποιό και τραγουδίστρια Μάιτε Περρόνι και έκανε ευρέως γνωστό τον ηθοποιό Γουίλιαμ Λέβι. Στην Ελλάδα προβλήθηκε από το Star Channel. Πρωταγωνιστούν: Μάιτε Περρόνι, Γουίλιαμ Λέβι, Ελένα Ρόχο, Ρικάρδο Μπλούμε, Εβίτα Μουνιός, Λάουρα Σαπάτα, Άνα Πατρίσια Ρόχο, Αρτούρο Καρμόνα και Μιτσέλ Βιέτ.

 Όταν η Μαρία γεννήθηκε, η μητέρα της, πίστευε πως δεν θα ζούσε και αποφάσισε να την εμπιστευθεί σε έναν ιερέα. Η μικρή μεγάλωσε σε ορφανοτροφείο, απ’ όπου στα 15 της το έσκασε και ζούσε στους δρόμους, προσπαθώντας να επιβιώσει. Τα χρόνια περνούσαν και μια μέρα η όμορφη κοπέλα δέχεται επίθεση από έναν μεθυσμένο. Η εμπειρία αυτή της αφήνει μια βαθιά πληγή και μια άρνηση για τους άντρες. Η Μαρία βρίσκει καταφύγιο στο σπίτι μιας φτωχής γυναίκας, της Καντελάρια, που μοχθεί καθημερινά για την επιβίωσή τους. Η Καντελάρια φροντίζει τη Μαρία σαν κόρη της και εκείνη βρίσκει για πρώτη φορά την αγάπη που της έλειπε. Για να βοηθήσει αυτή την άγνωστη γυναίκα με τη μεγάλη καρδιά, η Μαρία κάνει τις πιο παράξενες δουλειές. Μια μέρα όμως καταλήγει στο δικαστήριο, όπου δικαστής είναι ο ίδιος της ο πατέρας. Κανείς από τους δύο δεν φαντάζεται πως τους ενώνει μια σχέση τόσο δυνατή. Η Μαρία βρίσκει έναν σύμμαχο στο πρόσωπο του ψυχαναλυτή Χουάν Μιγκέλ Σαν Ρομάν και εκείνος κανονίζει να μείνει στο σπίτι του. Ο Χουάν Μιγκέλ είναι χήρος, μιας και υποτίθεται ότι έχασε τη γυναίκα του σε ένα αεροπορικό ατύχημα. Η Ονέλια, η πεθερά του Χουάν Μιγκέλ, κάνει ό,τι μπορεί για να δείξει στη Μαρία ότι είναι ανεπιθύμητη. Για να αποφύγει μια ερωτική σχέση ανάμεσα στους δύο νέους, η Ονέλια στέλνει την κοπέλα να μείνει στο σπίτι του δικαστή Πατρίτσιο Βελάρδε και της γυναίκας του Σεσίλια, δηλαδή στο σπίτι των πραγματικών της γονιών. Στο σπίτι ζει και η Στεφανία, μια πανούργα κοπέλα, η οποία έχει παρουσιαστεί στο ζεύγος Βελάρδε ως η κόρη που είχαν εγκαταλείψει. Παρά τις αντιξοότητες ο Χουά Μιγκέλ και η Μαρία ερωτεύονται και παντρεύονται. Το επόμενο πρωί μετά τον γάμο τους, η Μαρία ανακαλύπτει κάτι τρομερό για το παρελθόν του Χουάν Μιγκέλ, ένα μυστικό που την αναγκάζει να τον εγκαταλείψει και να αρνηθεί να τον ξαναδεί. Λίγο αργότερα ανακαλύπτει πως είναι έγκυος, αλλά αποφασίζει να μην του αναφέρει τίποτα. Μαζί με την Καντελάρια φεύγουν από την πόλη και καταλήγουν σε ένα αγρόκτημα. Ο ιδιοκτήτης του, ο Λεοπάρντο ερωτεύεται τη Μαρία και είναι διατεθειμένος να την παντρευτεί και να δώσει το όνομά του στο παιδί. Η Μαρία του λέει πως είναι παντρεμένη και πως ενδιαφέρεται για εκείνον μόνο ως φίλη. Ο Λεοπάρντο δεν καταθέτει τα όπλα και σιγά - σιγά αρχίζει να κερδίζει την καρδιά της Μαρίας. Εκπλήσσεται όταν μαθαίνει πως ο σύζυγος της Μαρίας είναι ένας παλιός του συμμαθητής. Οι δύο άντρες θα διεκδικήσουν δυναμικά και με πάθος την αγάπη της Μαρίας... Μάιτε Περρόνι ως Μαρία ντε Χεσούς "Μαριτσούι" Βελάρδε Σάντος ντε Σαν Ρομάν Γουίλιαμ Λέβι ως Χουάν Μιγκέλ Σαν Ρομάν Μπούστος Ελένα Ρόχο ως Σεσίλια Σάντος ντε Βελάρδε Άνα Πατρίσια Ρόχο ως Στεφανία Ρόχας/Στεφανία Βελάρδε Σάντος Λάουρα Σαπάτα ως Oνέλια Μοντενέγρο χηρ. ντε Μάγιερ Ναϊλέα Νόρβιντ ως Βιβιάνα Μάγιερ Μοντενέγρο ντε Σαν Ρομάν Μιτσέλ Βιέτ ως Άνα Χούλια Βιγιασενιόρ Ρικάρδο Μπλούμε ως Πατρίσιο Βελάρδε Βίκτορ Νοριέγα ως Ντανιέλ Βελάρδε Ροσίο Μπανκέλς ως Ιζαμπέλα Ρόχας Ρενέ Στρίκλερ ως Ομάρ Κοντρέρας "Λεοπάρδο" Μιγκέλ Κόρσεγα ως Πάτερ Ανσέλμο Βιδάλ #1 Έκτορ Γκόμες ως Πάτερ Ανσέλμο Βιδάλ #2 Εβίτα Μουνιός ως Καντελάρια Μαρτίνες Μάγια Μισάλσκα ως Μπλάνκα Σίλβα ντε Κοντρέρας/Ιβέτ Ντορλεάκ Σέρλιν ως Ρόσιο Σαν Ρομάν Μπούστος χηρ. ντε Μιχάρες/ντε Βελάρδε Άφρικα Σαβάλα ως Έλσα Μαλδονάδο Σαν Ρομάν χηρ. ντε Ακούνα Αβραάμ Ράμος ως Ανδριάν Γκονσάλες Χόρχε ντα Σίλβα ως Εδουάρδο Γκαριμπάι Χεορχίνα Σαλχάδο ως Πεπίτα ντε Γκονσάλες Αρτούρο Καρμόνα ως Αμαδόρ Ρόμπλες Ελισαμπέτ Ντουπεϊρόν ως Λουΐσα Σαν Ρομάν ντε Μαλδονάδο Όσκαρ Τραβέν ως Φρανσίσκο Μαλδονάδο Κάρλος Καμάρα Τζ. ως Επιθεωρητής Σιμάρρο Φρανσίσκο Ρούμπιο ως Ραφαέλ Σιμάρρο Ρενάτα Φλόρες ως Μαρτίνιο Ροδρίγο Μεχία ως Νέλσον Ακούνα Άνα Ισαβέλ Κορράλ ως Μπεατρίς ντε Γκαριμπάι Χεσούς Μόρε ως Βισέντε Μιχάρες Μαουρίσιο Μεχία ως Ισμαήλ Πέρες Κέλλι Κέλλερμαν ως Ρεμπέκα "Μπέκι" Μεντόσα ντε Πέρες Σαραΐ Μέσα ως Μαρία Αντονιέτα "Μαχίτα" Σαν Ρομάν Μάγιερ Χις Αλέξις ως Χουάν Μιγκέλ "Χουανίτο" Σαν Ρομάν Βελάρδε Σάρα Μόντες ως Μπαλμπίνα Μπεατρίς Μονρόι ως Κασίλντα Λόπες Ρεμπέκα Μανρίκες ως Όλγα Μπεατρίς Αγκίρε ως Μαριάννα Μπούστος ντε Σαν Ρομάν Solo Tu (Γκάμπι) Esta Soledad (Μάιτε Περρόνι) Contigo (Μάιτε Περρόνι) Separada De Ti (Μάιτε Περρόνι) Ave Maria (Μάιτε Περρόνι) Como Duele (Μάιτε Περρόνι) Si Tu No Vuelves (Μιγκέλ Μποσέ) Motel (Lejos Estamos Mejor) Niño (Belanova) No Me Quiero Enamorar (Καμίλα) Digale (David Bisbal) Caricia De Mi Alma (Μάγια Μισάλσκα) Μαρία Άγγελε Μου στην IMDb Επίσημη ιστοσελίδα Αρχειοθετήθηκε 2008-07-16 στο Wayback Machine. (στα ισπανικά)